Rockstar (שיר של פוסט מאלון)

"Rockstar" הוא סינגל שהוקלט על ידי הראפר האמריקאי פוסט מאלון, בשיתוף הראפר הבריטי 21 סבאג', מתוך אלבום האולפן השני של מאלון, Beerbongs & Bentleys. השיר יצא לאור ב-15 בספטמבר 2017, כסינגל המוביל מתוך האלבום, על ידי חברת התקליטים ריפבליק רקורדס. השניים כתבו את השיר יחד עם ג'ואי באדאס, קארל אוסטין רוזן, לואי בל ואולו פונמיבי "טאנק גאד" אוואשילי, והשניים האחרונים הפיקו את השיר. השיר הגיע למקום הראשון במצעד הבילבורד הוט 100 והגיע לצמרת המצעדים במדינות שונות, בהן אוסטרליה, קנדה, פורטוגל, אירלנד, ניו זילנד, שוודיה, נורווגיה, פינלנד, דנמרק ובריטניה. השיר הוא שירם הראשון של מאלון וסבאג' שהגיע למקום הראשון בכל המדינות לעיל. השיר הועמד לפרס גראמי להקלטת השנה ופרס גראמי לביצוע הראפ/שירה הטוב ביותר בטקס גראמי ה-61 (אנ'). השיר הופיע בפסקול משחק הווידאו WWE 2K19 משנת 2018. ב-26 בדצמבר 2016, פרסם פוסט מאלון בעמוד הטוויטר שלו קטע קצר בו נראה מקליט את השיר. בשיר השתתפו במקור הראפרים טי-פיין וג'ואי באדאס. באדאס גם השתתף בכתיבת השיר. הווידאו קליפ הלא-רשמי של השיר פורסם על ידי ריפבליק רקורדס ומכיל בתוכו שלוש דקות ו-38 שניות של פזמון השיר בלבד. לכן, השיר קיבל הורדות שוות ערך מבלי להציג את השיר השלם, שהודות לחלקם הגיע השיר למקום הראשון במצעד הבילבורד הוט 100. חברת בילבורד קראה למהלך "תוכנית שיווק חכמה", בעוד שמקורות אחרים מתחו ביקורת על המהלך. הווידאו קליפ הרשמי של השיר, שבוים על ידי אמיל נאוה, פורסם בערוץ ה-Vevo של פוסט מאלון ביוטיוב ב-21 בנובמבר 2017. הקליפ מציג את פוסט מאלון בחדר, נלחם נגד חבורת גברים עם חרבות סמוראים, ומסתיים כשפוסט מאלון ו-21 סבאג' מכוסים בדם. מצד פיצ'פורק נטען כי הקליפ מאזכר את סרט הפעולה היפני Lady Snowblood (אנ'). נכון לאוקטובר 2020, הקליפ צבר מעל ל-750 מיליון צפיות ביוטיוב. השיר הגיע למקום הראשון במצעד הבילבורד הוט 100, ובכך הפך לשירם הראשון של פוסט מאלון ו-21 סבאג' שהגיע למעמד זה. השיר הופיע לראשונה במצעד במקום השני, כשמעליו "Bodak Yellow" של קארדי בי, ושבר את שיא הסטרימינג באפל מיוזיק, עם למעלה מ-25 מיליון השמעות. השיר הוא שירו השלישי של מאלון שהגיע ל-20 הראשונים במצעד הבילבורד הוט 100, לאחר סינגל הבכורה שלו "White Iverson" והלהיט "Congratulations". השיר שהה במקום השני במצעד כשלושה שבועות והגיע לצמרת המצעד בשבוע הרביעי לשהותו. השיר מכר בסך הכל 165,458 עותקים בארצות הברית חודש לאחר צאתו. השיר צעד במקום הראשון בבילבורד הוט 100 כשמונה שבועות, מספר השבועות הרב ביותר בו שהה שיר היפ הופ במקום הראשון במצעד. לאחר שמונה השבועות בהם שהה במקום הראשון, החליף אותו "Perfect" של אד שירן וביונסה. נכון למרץ 2019, השיר מכר למעלה מ-8 מיליון עותקים בארצות הברית, וקיבל את תואר הפלטינה ×8. בניו זילנד, הגיע השיר היישר אל המקום הרביעי, ולאחר שבוע הגיע לצמרת המצעד, תוך ששהה במקום הראשון כ-8 שבועות. השיר מנע מ-"Havana" של קמילה קביו להגיע לצמרת המצעד, שהגיע בשיאו למקום השני ושהה בו כחמישה שבועות. השיר הגיע גם לצמרת מצעד המוזיקה האוסטרלי, ושהה בו כשבעה שבועות. במצעד הסינגלים הבריטי, הגיע השיר היישר אל המקום החמישי. בשבוע שלאחר מכן, הגיע השיר למקום השני. בספטמבר 2020, השיר היה לשיר השני ברשת הזרמת המדיה ספוטיפיי שהצליח לצבור כ-2 מיליארד השמעות, לאחר "Shape of You" של אד שירן. Spin.com (אנ') סקר את הקליפ הלא-רשמי של השיר באומרו: "לולאת הפזמון היא אולי גימיק שיווקי מהפנט ומוזר, אך נראה שהיא הצליחה. 'Rockstar' הוא השיר הראשון של פוסט מאלון ו-21 סבאג' שהגיע למקום הראשון במצעד. זו כנראה לא תהיה הפעם האחרונה שאמן מנסה להוציא רצועה על ידי זיקוק הקטע הקליט ביותר שלה למוצר עצמאי". Spin ומגזין טיים החשיבו את השיר כאחד מהשירים הגרועים ביותר משנת 2017. ב-29 בנובמבר 2017, פורסם בערוץ Trap Nation (אנ') באתר יוטיוב רמיקס לא-רשמי של השיר מאת קראנקדאט (אנ'). ב-13 בדצמבר, יצא רמיקס לטיני לשיר בהשתתפות אמני הרגאטון הפוארטו ריקנים ניקי ג'אם ואוזונה. רמיקס נוסף יצא ב-22 בדצמבר, ובו בתים חדשים בביצוע הראפרים ג'יידאקיס ונינו מן. ב-25 בדצמבר, פרסם הראפר ליל ויין רמיקס לשיר בשם "5 Star", בשיתוף הראפרית ניקי מינאז', כסינגל מתוך המיקסטייפ Dedication 6. ב-28 בדצמבר, הודלפה הגרסה המקורית של השיר בהשתתפות טי-פיין וג'ואי באדאס. ב-23 בינואר 2018, פרסם הראפר האמריקאי פטי ואפ רמיקס לא-רשמי לשיר. מידע על היצירה "Rockstar" באתר מיוזיק בריינז מידע על הסינגל "Rockstar" באתר מיוזיק בריינז מידע על היצירה "Rockstar" באתר Discogs מילות השיר "Rockstar" באתר Genius סרטון השיר "Rockstar" באתר יוטיוב פוסט מאלון, 21 סבאג', לואי בל, מיילס אייל, ג'ואי באדאס, טאנק גאד Max WeinsteinPublished: September 15, 2017, Post Malone Drops New 21 Savage Collab 'Rockstar' - XXL, XXL Mag (באנגלית) Rockstar - Post Malone | Songs, Reviews, Credits | AllMusic (באנגלית אמריקאית), נבדק ב-2020-10-12 https://twitter.com/postmalone/status/812651982980726784, Twitter (באנגלית) Post Malone’s “rockstar” Probably Went to No. 1 Thanks to This Ridiculous Video, Spin, ‏2017-10-17 Matthew Trammell, Post Malone’s “Rockstar” and YouTube’s Value Gap, The New Yorker (באנגלית) How a weird YouTube hack helped Post Malone’s “rockstar” get to No. 1 on the Billboard charts, The FADER (באנגלית) Post Malone - rockstar ft. 21 Savage, סרטון באתר יוטיוב (אורך: 4:01) Post Malone's New 'Rockstar' Music Video is Ultraviolent: Watch, Billboard (באנגלית) KC OrcuttPublished: November 22, 2017, Post Malone and 21 Savage Drop Bloody Rockstar Video - XXL, XXL Mag (באנגלית) Post Malone and 21 Savage star in the blood-soaked “rockstar” video, The FADER (באנגלית) Evan Minsker, Post Malone and 21 Savage Drop Ultra-Bloody New “rockstar” Video: Watch, Pitchfork (באנגלית) Post Malone & 21 Savage Earn First Hot 100 No. 1 With 'Rockstar', Billboard (באנגלית) Cardi B 'Moves' to No. 1 on Billboard Hot 100 With 'Bodak Yellow,' Post Malone Debuts at No. 2 With 'Rockstar', Billboard (באנגלית) Max WeinsteinPublished: September 25, 2017, Post Malone's 'Rockstar' Breaks Apple Music's Single Week Streaming Record - XXL, XXL Mag (באנגלית) מצעד השירים הדיגיטלים של הבילבורד, ‏5 באוקטובר 2017 Ed Sheeran & Beyonce's 'Perfect' Tops Billboard Hot 100, Billboard (באנגלית) Post Malone & 21 Savage No. 1 on Billboard Hot 100 for Fourth Week, Camila Cabello's 'Havana' Surges to No. 2, Billboard (באנגלית) Seven weeks at the top for Post Malone's Rockstar - ARIA, www.aria.com.au (באנגלית) The Worst Songs We Heard in 2017, Spin, ‏2018-01-02 The Top 10 Worst Songs of 2017, Time Post Malone Drops 'Rockstar' Latin Remix Featuring Nicky Jam & Ozuna: Listen, Billboard (באנגלית) Jadakiss & Nino Man Deliver Remix Of Post Malone's "Rockstar", HotNewHipHop (באנגלית) Lil Wayne & Nicki Minaj Team Up For "Rockstar" Freestyle "5 Star", HotNewHipHop (באנגלית) https://twitter.com/itmedrchad/status/946554648520986628, Twitter Fetty Wap Tackles Post Malone's "Rockstar" For The G-Mix, HotNewHipHop (באנגלית) Rockstar, music.apple.com Top 40 Rhythmic Future Releases | R&B Song and Hip-Hop Music Release Dates | ..., web.archive.org, ‏2017-09-26 Top 40/M Future Releases | Mainstream Hit Songs Being Released and Their Release Dates ..., web.archive.org, ‏2017-09-26